钦定古今图书集成/明伦汇编/氏族典/第111卷 > 崔伯谦
## 钦定古今图书集成/明伦汇编/氏族典/第111卷 > 崔伯谦

按《北齐书崔伯谦传》，“伯谦字士逊，博陵人。父文业，钜
鹿守。伯谦少孤贫，善养母。高祖召赴晋阳，补相府功
曹，迁瀛州别驾。世宗以为京畿司马。族弟暹当时宠
要，伯谦与之寮旧同门，非吉凶未曾造请。除济北太
守，恩信大行，乃改鞭用熟皮为之，不忍见血，示耻而
已。征赴邺，除南钜鹿守。事无巨细，必自亲览。民有贫”
弱未理者，皆曰：“我自有《白须》公不虑不决。”后为银青
光禄大夫卒。